पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण काे देखते हुए जिला बार एसोसिएशन की ओर से मीटिंग हॉल को अस्थाई अस्पताल के रूप में विकसित करने की पेशकश जिला प्रशासन से की है। जिला बार एसोसिएशन की ओर से भवन एवं 75 बेड़ के अलावा अन्य खर्च भी उठाया जाएगा। जबकि इसके दूसरी ओर यह लोग प्रशासन से चिकित्सक व ऑक्सीजन की व्यवस्था सुनिश्चित करने की अपेक्षा करते हैं।
इसी संबंध में बार की ओर से एक पत्र जिला सेशन जज, डीसी व सिविल सर्जन को लिखा गया है। जिला बार एसोसिएशन के प्रधान अजीत सिंह सोलंकी ने बताया कि बार एसोसिएशन में मीटिंग हॉल है। जिसमें पहले से ही 25 से 30 बेड की व्यवस्था है। ऐसे में यहां पर 75 बेड लग सकते हैं।
उनकी ओर से प्रशासन से अनुरोध किया गया है कि वकील साथियों और उनके परिजनों के उपचार के लिए मीटिंग हॉल में व्यवस्था बनाई जाए। इसके लिए बार एसोसिएशन की ओर से ऑक्सीजन के अलावा चिकित्सा सुविधा उपलब्ध कराने की मांग की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn